తెలంగాణలో మహిళా తహసీల్దార్ దారుణహత్య WATCH LIVE TV
భారత్‌ని దెబ్బకొట్టే వ్యూహం అదే..!
భారత్‌ని వన్డే సిరీస్‌లో దెబ్బతీయాలంటే స్పిన్నర్లని న్యూజిలాండ్ బ్యాట్స్‌మెన్ సమర్థంగా ఎదుర్కోవాలని ఆ జట్టు మిడిలార్డర్
TNN | Updated:
Oct 19, 2017, 10:12PM IST
భారత్&zwnj;ని వన్డే సిరీస్&zwnj;లో దెబ్బతీయాలంటే స్పిన్నర్లని న్యూజిలాండ్ బ్యాట్స్&zwnj;మెన్ సమర్థంగా ఎదుర్కోవాలని ఆ జట్టు మిడిలార్డర్ బ్యాట్స్&zwnj;మెన్ టామ్ లాథమ్ సూచించాడు. ముంబయి వేదికగా భారత్ ప్రెసిడెంట్స్ ఎలెవన్ జట్టుతో గురువారం జరిగిన రెండో ప్రాక్టీస్ వన్డేలో టామ్ లాథమ్ (108: 97 బంతుల్లో 7x4, 2x6) శతకం బాది కివీస్ విజయంలో కీలకపాత్ర పోషించాడు. వాంఖడే వేదికగా భారత్&zwnj;తో ఆదివారం తొలి వన్డేలో న్యూజిలాండ్ ఢీకొంటున్న నేపథ్యంలో జట్టు సన్నద్ధతపై లాథమ్ మాట్లాడాడు.
&lsquo;భారత్&zwnj;లో మా దృష్టి అంతా స్పిన్&zwnj;ని ఎదుర్కోవడంపైనే ఉంది. పేస్ బౌలర్లతో పోలిస్తే.. స్పిన్నర్ల బౌలింగ్&zwnj;లోనే బంతి&zwnj;ని ఫీల్డర్ల మధ్యలోంచి నెట్టి బౌండరీ సాధించడం కష్టం. ఇప్పటికే ముగిసిన రెండు ప్రాక్టీస్ వన్డేల్లోనూ ఎడమ చేతి వాటం స్పిన్నర్లతో పాటు.. లెగ్ స్పిన్నర్ కర్ణ్&zwnj;శర్మ బౌలింగ్ ఆడిన అనుభవం మా జట్టు బ్యాట్స్&zwnj;మెన్&zwnj;కి కలిసొస్తుంది. ప్రస్తుతం టీమిండియాలో ఉన్న మణికట్టు స్పిన్నర్లు కుల్దీప్ యాదవ్, చాహల్ చాలా నైపుణ్యమున్న బౌలర్లు. శ్రీలంక, ఆస్ట్రేలియాతో సిరీస్&zwnj;లో మెరుగ్గా రాణించి వారు పూర్తి ఆత్మవిశ్వాసంతో ఉన్నారు. అందుకే.. వారి బౌలింగ్&zwnj; శైలికి సంబంధించిన వీడియో ఫుటేజీలను పరిశీలించి మరీ ప్రాక్టీస్ చేస్తున్నాం&rsquo; అని టామ్ లాథమ్ వెల్లడించాడు.